Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Eile rääkisime sellest, kuidas Saatan alustab juba varakult,
püüdes rajada kindlustusi me meeltesse.
St, et ta valetab meile,
tungides koos oma ideede ja valedega me mõttemaailma,
nii et me elame oma elu uskudes neid valesid.
Samas aga paneb see meid käituma valedel viisidel.
Ta teeb seda me kõigiga
ja siis me püüame kuidagi üksteisega hakkama ja läbi saada,
kuid sellest tuleb üks suur segadus.
Meie ainus lootus
on uuendada oma meeli Jumala Sõnaga,
õppida mõtlema nii nagu Jumal tahab, et me mõtleks
ja ütlema asju, mida Jumal tahab, et me ütleks,
et me võiks olla need, kes Jumal tahab, et me oleks,
teeks, mida Jumal tahab, et me teeks
ja omaks kõike, mida Jumal tahab, et me omaks.
Igaüks meist ütleks:
"Ma tahan saada osa sellest, mida Jumal tahab, et omaksin!"
Sel juhul tuleb teha mitu sammu tagasi
ja õppida mõtlema nii nagu Jumal mõtleb.
Paljud inimesed mõtlevad nagu mina aastaid mõtlesin,
et mu mõtetel pole suurt palju vahet.
Mis iganes mu pähe tuli, seda ka mõtlesin.
Kui mind tabas hommikul mõte, et oled masendunud,
siis käisingi terve päeva masendununa ringi.
Ma ei püüdnudki sellest lahti saada ega seda eemale peletada.
Kuid milline auline päev see siis oli,
kui sain teada tõe, mida teiegagi täna jagada tahan.
Tõe, et ma ei pea mõtlema kõigele, mis mu mõtteisse tõuseb,
vaid ma võin ajada need eemale
ja mõelda millelegi, mis hoopis aitab mul nautida päeva
ja elada head elu.
Algul on see pisut raske, kuna oleme olnud passiivsed
ja läinud kaasa kõigega, mis me meeltesse on tõusnud.
Kuid samas, kui teame, et võime olla jõulisemad,
võime haarata ka kontrolli ning juhtida omaenda mõtteid.
Vaatame Piibli laiendatud tõlkes Efeslastele 4:22-24.
"Teil tuleb jätta oma vana loomus, mis on veel uuendamata
ja mis iseloomustab teie endist eluviisi,
olles rikutud petlikest himudest ja igatsustest."
Seega Pauluse esimene korraldus oli jätta maha oma vana loomus.
Me teame, et Piibli kohaselt on iga Kristuses olija uus loodu -
kõik vana on möödas ja kõik on saanud uueks.
Samas peame me selles osas tegema Püha Vaimuga koostööd,
et kuigi oleme juba uueks loodud,
peame me siiski loobuma ka oma vanast loomusest.
Salm 23: "Uuendades pidevalt oma meeli,
omades värsket vaimset ja vaimulikku hoiakut.
Riietades end uue loomusega ja uuendades end
olemaks Jumala näo järele tõelises õigsuses ja pühaduses."
Seega me näeme, et vana loomus tuleb maha jätta
ja tuleb end riietada kõige uuega.
Tuleb lõpetada oma vana eluviis ja hakata elama nii nagu Jumal tahab.
Sild ühest teise on aga oma meelte pidev uuendamine.
"Kus on inimese mõtted, seal on ka ta ise."
On võimatu omada positiivset elu, kui sul on negatiivsed meel ja mõtted.
Aamen?
See lihtsalt ei toimi, onju?
Täna tahan rääkida normaalsest meelest.
Mis üldse on uskliku jaoks normaalne?
See, mis on maailma jaoks normaalne,
pole pea kunagi normaalne usklike jaoks.
Seda näiteks Jumala majandus- süsteemist vaadatuna.
On olemas nii ilmalik kui ka Jumala majandussüsteem.
Maailm elab ühtpidi, aga meie peame elama teisiti.
Maailm muretseb, aga meie saame palvetada.
See pole nii, et muretseme ja palume üheaegselt,
sest muidu oleksime ka otsekui maailmas.
Seega, kristlase jaoks pole normaalne muretseda.
See ei peaks ka teie jaoks olema normaalne muretseda.
Pigem peaks tekkima mõte: "See ei tundu õige.
Ma ei tunne end selles osas hästi.
See ei lähe kohe mitte!"
Kas keegi teist on püüdnud midagi selga panna
ja avastanud, et võrreldes selle riide viimase korra kandmisega
on ehk mõni kilo juurde tulnud?
See oli ikka kohe väga, väga kitsas,
kuid sa püüdsid selle sellest hoolimata selga ajada,
tundes end terve päeva kohutavalt.
On keegi kogenud midagi sarnast?
See on see, kui me püüame kanda midagi
või lasta oma meeltel olla sellistes olukordades,
mis ei sobi enam meile kui kristlastele.
Kui sa usklikuks saad, on teatud asju,
mis lihtsalt ei sobi sulle enam.
Need lihtsalt ei käi enam sinuga kokku.
Võib-olla mõni uskmatu saab lubada endale teatud suhtumist
ja rääkida teatud moel,
kuid sulle see ei sobi enam; see pole enam õige.
See on huvitav,
sest sa tajud neid asju siis, kui hakkad vaimselt kasvama,
nii et sa jätad maha kõik sellised mõtted ja suhtumised.
Üks asi, mida ma aastate jooksul olen õppinud,
on see, et ma ei taha kanda midagi, mis tundub ebamugav.
Ma lihtsalt ei talu seda!
Ei maises ega vaimses mõttes.
Nii et milline on siis normaalne mõtteviis?
Kuidas sa peaksid usklikuna mõtlema?
Esiteks usun, et usklikud peaksid olema otsusekindlad.
Me peame teadma, mida me peame tegema,
otsustama ära, et me teeme seda
ja mitte muutma oma otsust iga mõne sekundi järel.
Koloslastele 3:2-3
"Hoidke oma mõtted kõigil taevastel asjadel,
mitte sellel, mis on siin maa peal.
Sest te olete surnud ja teie uus elu peitub Jeesuses Kristuses."
Nii et hoidke oma meeled ja mõtted kindlana paigal,
mitte üks hetk otsustate midagi ja järgmine hetk juba muudate seda.
Sa võid otsustada, et hakkad täna koristama
ega lase millelgi seda muuta.
Kui keegi helistab ja kutsub sind poodidesse,
ütled kindlameelselt, et oled otsustanud täna koristada.
Kui keegi kutsub sind lõunale,
ütled kindlameelselt, et oled otsustanud täna koristada.
Ainus viis, kuidas tõeliselt saavutada seda,
mida saavutada tahame
ja jääda tõeliselt truuks iseendale,
järgides oma südame kõige sügavamaid igatsusi,
on kinnitada oma meeled lõppsihile, kus tahame lõpetada.
Ehk siis - kuhu sa tahad oma eluga jõuda?
Otsusta see ära ja jää selle juurde, muutmata seda juba järgmisel hetkel.
On lausa hämmastav, milliseid võite võid saavutada
ja mida kõike teha, kui oled otsusekindel.
Seda on võimalik õppida,
sest muidu Jumal ei ootakski seda me käest.
Inimesed küsivad mu käest palju erinevaid asju,
kuid üks levinumaid neist
puudutab mu arvamust mu pidevate reisimiste kohta,
et teha seda, mida teen.
Olen öelnud, et ma ei mõtle selle peale.
Ma ei tea, kuidas ma selles osas tunnen.
Mul oleks vist isegi ohtlik mõelda sellele,
kuidas ma end selles tunnen,
sest muidu võib juhtuda, et ma ei tahagi seda enam teha.
Nii et ma ei mõtle sellele.
Miks?
Sest ma olen juba otsustanud,
et teen mida iganes, mida Jumal tahab, et ma teeksin,
seni, kuni mul on eluvaim sees.
Ma ei mõtle sellele, mis see mulle maksma läheb.
Pean hoiduma ka mõtlemast, kui raske see kõik on,
mida vahel harva küll juhtub, kui ma üdini väsinud olen.
Nii et ma olen aastatega ka midagi õppinud
ja üks on see, et otsusta ära ja ära pendelda oma mõtteis.
Ma otsustasin pea 6 aastat tagasi,
et pean hakkama trenni tegema.
See oli miski, mida ma polnud terve oma elu teinud.
Mul polnud isegi tahtmist ja ma arvasin, et mul pole ka aega.
Valusad lihased polnud ka eriti ahvatlevad.
Samas mu abikaasa on treeninud üle 50 aasta,
mis on ka põhjus, miks ta nii super hea välja näeb.
Mina ei teinud trenni, kuniks vaatasin end üks päev peeglist
ja kõik see, mis kunagi oli olnud nö ülalpool,
oli vajunud ära kuhugi alla
ning korraga ma tundsin,
otsekui oleksin saanud ilmutuse Jumala enda käest.
"Kui tahad viimase kolmandiku oma teekonnast olla tugev
ja lõpetada kõik selle, milleks sind kutsunud olen,
pead hakkama end liigutama. Sa lihtsalt pead."
Kuid enam kui lihtsalt hea välimus, on küsimus tervises.
Meil on oma liigesed ja asjad, kuna me oleme loodud liikuma
ja mitte vaid lebotama diivanil või kükitama arvuti taga.
Meid on loodud liikuma,
nii et julgustan teid olema ülistuses nii liikuvad kui vähegi võimalik,
sest osade jaoks on see ainus liikumine kogu elus.
Kuid asja mõte on järgmine...
Paljud ütlevad: "Ma vihkan trenni tegemist!
Ma ei talu jõusaalis käimist.
Nõme, nõme, nõme!"
Kuid tead mis?
Ma isegi ei tea, kas mulle meeldib see või mitte,
sest ma ei küsi seda endalt, vaid ma lihtsalt lähen trenni.
Ma olen otsustanud käia trennis.
Kodus olles käin ma seal E, K ja R
ja kui on konverentside ajad, siis E, T ja K.
Mu mõistus ütles algul: "Sa ei saa trennitada 3 päeva jutti!",
mispeale mõtlesin: "Miks mitte?"
Teen ju teisigi asju 3 päeva jutti, küllap saan ka trenniga nii hakkama.
On lausa hämmastav, mida kõike su meeled ei ütle,
hoidmaks sind tegemast asju, mida Jumal tahab, et teeksid.
Seega - otsusta ära, mida teha tahad ja ära mõtle end selle üle surnuks!
Esimene normaalne omadus mis on usklikule kohane,
on otsusekindlus ja kindel meel.
Me meeled peavad olema täiesti uuendatud.
Filiplastele 2:5 on üks väga huvitav kirjakoht
ja seal on öeldud, et meil peaks olema samasugune suhtumine ja eesmärk
nagu olid Jeesusel Kristusel.
1 Korintlastele 2:16 on öeldud, et meil on Kristuse meel
ja seeläbi ka Tema mõtted ning eesmärgid.
Mida see tähendab omada Kristuse meelt?
See tähendab, et kui sünnid uuesti, saad ka uue vaimse meele,
kuigi su lihalik meelsus jääb samuti alles.
Roomlastele 8:5 on öeldud:
"Sest need, kes elavad loomuse järgi, mõtlevad lihalikke mõtteid,
kes aga Vaimu järgi, need Vaimu mõtteid."
Ja siis seal on öeldud,
et lihalik meelsus on loogika ja arutlemine ilma Püha Vaimuta.
Mõtle sellele!
Mis on lihalik meelsus?
See, kui hakkan arutlema
ja vaatama asju nii nagu maailm seda teeb,
lubamata Pühal Vaimul mängida oma osa.
Mõistad sa?
Lihalik meel tähendab loogikat ja arutlemist ilma Püha Vaimuta.
Kuid sa ei saa elada vaid oma mõistusele
ja arvamustele tuginedes.
Sa pead minema sügavamale,
õppides tunnetama ja eristama, mida Jumal teatud olukordades ütleb.
"Kuid Vaimu meelsus on elu ja rahu nii nüüd kui igavesti." (Ro.8:6)
Nii et see Vaimu meelsus on meis olemas,
kuid me peame seda arendama.
Seni, kuniks me lihalik meel on tugevam me vaimu meelest,
ei muutu midagi ka me kogemustes.
Minu igatsus on, et inimesed naudiksid seda elu,
mille pärast Jeesus oma elu andis.
Ma ise teen seda,
kuid samas raiskasin nii palju aastaid oma kristlikust elust,
nautimata oma päästet, Jumalat, iseennast või mida iganes muud.
Saatan valitses ikka veel mu üle, kuna ma ei mõistnud,
et paljud mu mõtted pole üldse mitte kooskõlas Piibliga.
Aamen?
Ma ei räägi siinkohal mingist meelte kontrollist
ja sellest, kuidas mõelda ja rääkida positiivselt,
ilma, et ma ei õpetaks ka Kristuse verest, Tema ristitööst
ja päästest läbi Tema.
Igaüks võib otsustada rääkida ja mõelda positiivselt
ja see kindlasti kannab mingil määral vilja.
Kuid ma ei räägi vaid mingitest viljadest
mingeid ilmalikke printsiipe järgides.
Ma räägin elu elamisest, mille nimel Jeesus oma elu andis.
Ja mitte vaid seda.
Millega iganes ka Saatan lagedale ei tuleks -
ta oskab seda teha vaid seetõttu,
et mõni hea idee oli esmalt Jumala oma.
Nii et Jumal ise õpetab meid mõtlema ja rääkima positiivselt.
Kuna aga kristlased on olnud aeglased seda tegema,
on Saatan selle meilt ka röövinud,
pöörates selle mingiks imelikuks, kummaliseks New Age'i värgiks,
mis Jumala kõigest välja jätab.
Kuid me ei jäta maailmale seda, mille Jumal meile esmalt andis.
"Las see sama meelsus olla teiski, mis oli Jeesuses Kristuses.
Las Ta olla teile eeskujuks alandlikkusest."
Räägime hetkeks alandlikkusest.
Alandlik meel.
Kas tead, et ei sina ega mina saa kasvada alandlikkuses
ja sa ei saa võtta vastu seda tänast sõnumit,
kui sa ei lähene sellele alandliku meelega.
Peaksid lähenema igale jumalateenistusele hoiakuga:
"Ma nii väga vajan seda!"
"Pean haarama kinni igast sõnast, sest ma vajan seda!"
Nii et, kui kuuled kedagi kõnelemas ja mõtled:
"Oh oleks vaid see või teine siin, kuna see on just neile!",
või oled sa kunagi pidanud pettuma kuuldud kõnes,
kuna tundsid, et sa juba teadsid seda kõike?
Mina küll olen.
"Oh, jälle see! Ma juba tean seda!"
Kuid mitte enam! Ma vajan seda kõike!
Ma vajan pidevaid meeldetuletusi ja ikka ning jälle erinevaid sõnumeid.
Vaid alandlikule meelele on võimalik õpetada mida iganes.
Vaid alandlik inimene on korrigeeritav.
Me peame tahtma õppida ja kasvada.
Roomlastele 12:3 ütleb,
et me ei arvaks endast rohkem kui tarvis
ega rõhutaks iseenda tähtsust.
Siin saalis muidugi pole selliseid, kuid ehk on keegi televaataja selline,
kellel on ehk pisut probleeme sellega,
nii et ma räägin siis hetke televaatajatega,
kuna siin saalis on kõik nii ütlemata pühad ja alandlikud.
Kui meil puudub alandlik meel
ja me arvame endast rohkem kui tarvis,
hakkame me teistele ülalt alla vaatama.
Meil tekkib palju hukkamõistvaid ja kriitilisi mõtteid,
millest räägime hiljem lähemalt.
Alandlik meel ei alahinda ennast,
sest Jumal ei taha ega oota sinult, et mõtleksid endast halvasti.
Ta tahab, et väärtustaksid ennast, nähes oma ande, oskusi ja võimeid.
Ta tahab, et armastaksid ennast ühel tervel moel.
Kuid Ta ei taha, et peaksime endid teistest paremaks.
Me pole teistest paremad.
Isegi, kui sul on parem haridus kui kellelgi teisel -
see ei tee sind temast paremaks.
Sa oled ehk kiirem õppija, kuid see ei tee sind teistest paremaks.
Ma olen ehk parem suhtleja kui mõni teine,
kuid see ei tee mind teistest paremaks.
Saja kunstniku seas võib üks olla teistest parem kunstnik,
kuid Jumala silmis mitte parem inimene kui teised.
Mulle meeldib Koloslastele 3:11, mille põhjal kõik erinevused kaovad.
Kas pole tore?
Ei mingit meest ega naist, ei juuti ega kreeklast,
ei rikast ega vaest,
ei arsti ega kraavikaevurit!
Me kõik oleme üks Kristuses.
Aamen.
Kõik üks Kristuses.
1 Peetruse 5:6
"Alanduge siis Jumala võimsa käe alla,
et tema teid ülendaks õigel ajal."
Alandliku meelega inimene suudab oodata ära Jumala ajastuse.
Alandliku meelega inimene ei ütle Jumalale:
"Ma ei saa aru, miks Sa midagi ei tee?!
Ma olen valmis selleks! Ma vajan ja tahan seda."
Alandlik inimene toob küll oma soovid Jumala ette,
kuid usaldab Jumala ajastust oma elus.
Seega alustagem alandlikust meelest.
Siinkohal aga liigume edasi teatud teiste asjadeni.
Minu raamatus "Mõistuse lahinguväli"
räägib 9. ptk uitlevast, usutlevast meelest.
Meelte pidev ringi uitamine
on üks tänapäeva suurimaid probleeme.
Maailm, milles elame, on üdini täis segavaid tegureid.
On lausa hämmastav,
kui raske on hoida oma meeli selle juures, mida oleme tegemas.
Las ma lugeda teile sellest raamatust ühe väikese loo.
"Mina ja Dave sõitsime kord ühe oma sõpradest paariga autos,
kui kuulsime Dave'i ütlemas: "Ma õnnistan iseennast."
Naersime ja mõtlesime: "Mis mõttes õnnistad iseennast?"
Ta vastas: "Kuna ma aevastasin
ja keegi teist ei öelnud: "Ole õnnistatud!",
siis otsustasin ise ennast õnnistada."
Ütlesin: "Ma isegi ei kuulnud sind aevastamas,
kuna olin mõtteis oma St. Louise kontoris."
Mees tagaistmelt lisas naerdes: "Ma olin Floridas äriasju ajamas"
ja ta naine jätkas:
"Ning ma olin Dallase kontoris probleeme lahendamas."
Nii et seal me olime - neljakesi ühes autos,
kuid keegi meist ei kuulnud Dave'i aevastamist,
kuna kolm meist olid mõtetes maa eripaigus.
Lihtsalt väike näide sellest, kuidas mõtted lähevad uitama
ja sa pole nö kohal,
isegi, et su keha on seal.
See on ka põhjus, miks Saatan pingutab nii väga,
et tuua sisse häirivaid tegureid.
Las ma öelda seda kiriku kontekstis, mis pastoritele kindlasti meeldib:
see on ka põhjus,
miks me ei tohiks jumalateenistustel suvaliselt püsti tõusta ja ringi liikuda
kui selleks pole just hädaolukord.
Ma ei taha siin küll kellegi tundeid riivata,
kuid kui teed seda ilma üliolulise vajaduseta,
pole see midagi enamat kui vaid puhas isekus.
Sa ehk ei mõista seda, kuid las ma öelda, mis siis juhtub.
Ma tean, kuna näen seda pidevalt.
Õde Brown 14. rea keskpaigast otsustab korraga,
et tal on vaja vett juua.
Nii et ta tõuseb püsti pideva "Vabandage, vabandage!" saatel
ja kõik inimesed al. 15. reast jälgivad tema liikumist.
Siis aga seda, kuidas ta tagasi tuleb
ja tagasi oma kohale suundub.
Pastor või kõneleja valab laval aga oma südant välja,
püüdes muuta Jumala Sõnaga inimeste südameid.
Ma olen veetnud selleks tunde, uurides Sõna ja valmistudes ette,
kuniks kaotan korraga kõik inimesed al. 15. reast,
kuna kõik jälgivad, kuidas õde Brown läheb vett jooma.
Nad on imetlenud tema kübarat ja leidnud, et ta kostüüm ei sobi talle;
nad on mõõtnud teda pealaest jalatallani
ja mõelnud, kuhu ta küll läheb ja mida ta teeb?
Me elame häirivate tegurite ajastul.
Maanteel sõit on kui sõit läbi entsüklopeedia.
Kujutate te üldse ette,
kui palju reklaame jookseb me silme eest läbi
kõigest 5-minutilise sõidu jooksul?
Me ei saa enam vaadetki nautida,
sest kuhu iganes ka ei vaata, on reklaamid, reklaamid, reklaamid.
Mäletan veel aega, kui televisioon oli väga lihtne.
Kõige esimene saade, mida üldse nägin, oli "Howdy doody".
Ma elasin veel sel ajal, kui alles esimesed telekad välja tulid.
Keset saadet oli ehk 30-sekundiline reklaam ja oligi kõik.
Täna aga - sa ei jõua veel millessegi sööbidagi,
kui reklaamid hakkavad juba jooksma.
Kuna aga maailm ei muutu, siis peame me seda ise tegema.
Ja kuna see on minu jaoks samuti teema,
et mu mõtted lendavad pidevalt ringi ja nii palju on teoksil,
siis minu jaoks on paras väljakutse
hoida oma mõtted selle juures, mida olen tegemas.
Kuid olen sellega Jumala abiga pikka aega vaeva näinud
ja näen endiselt,
sest me sattume suurtesse jamadesse
ja jääme ilma paljust ilusast, mis Jumalal on meie jaoks,
kui me ei hoia oma meeli ja mõtteid selle juures, mida oleme tegemas.
On teil üldse aimugi, kui palju enam te tänasest saaksite,
kui te tõesti keskenduksite sellele
ja imaks endasse iga väiksemagi sõna mida täna on jagatud?
Kukkusin u 6 nädalat tagasi kivitrepil,
nii et vigastasin oma kätt ja sel on veel endiselt kriimud järgi.
Lõin ära ka oma põlve ja ka suure varba, kuhu tekkis mõra.
See oli hästi valus ja sellele kulus ka palju aega,
kuna pidin minema arstile ja tegema veel teist-kolmandat.
Seda kõike vaid seetõttu,
et trepil liikudes polnud ma mõtetega trepi juures,
vaid otsapidi juba köögis, et teha seda, mida seal teha plaanisin.
Mu pere peab mul silma peal hoidma,
sest olen tavaliselt sammu võrra ees sellest, kus ma parasjagu olen.
Üks päev sõbra auto tagaistmel sõites,
mõtlesin juba sellele, mida tegema hakkan, kui koju jõuan,
nii et haarasin juba uksest ja hakkasin välja minema,
samal ajal, kui auto veel sõitis.
Nii et paljud õnnetused võivad tulla, kui sa pole mõttega asja juures.
Palugem siis, et Jumal aitaks meil keskenduda kõige täiega,
et nautida kõike seda, mida Ta tahab, et me naudiks.
Me peame keskenduma, sest muidu me ei saa ka asjadest aru.
Jumala Sõna üle mediteerimine on võti oma meelte uuendamiseks
ja viis mõelda nii nagu Jumal mõtleb.
See tähendab, et kordad Tema Sõna ikka ja jälle oma mõtetes.
Võta aega selleks
ja saa osa ka sügavast, lähedasest suhtest Jumalaga,
mida Ta igatseb omada sinuga.
Mida enam Ta Sõna tunned, seda enam koged ka Ta lähedust
ja tunned ära, kui Ta sind kõnetab.
Sa tunned kohe ära, kui mõte, mis tuleb, pole Jumalast
ja on miski, mida peaksid vältima.
Tahame tõesti aidata sind selles vallas,
sest paljudel on probleeme oma meelte ja mõtetega.
Nii et me peame uuendama oma meeli.
Pakume sulle "Mõistuse lahinguväli tegevusplaani",
kus on 4 CD'l, 2 DVD'd ja isiklik päevik.
Usun, et kui ründame mitme nurga alt, võidame ka lahingu.
Ole õnnistatud!
Tee samme selles suunas, et saavutada oma meelerahu,
hankides endale "Mõistuse lahinguväli tegevusplaani".
Üle 4h õpetust, isiklik töövihik ja päevik
aitavad sul rakendada Jumala Sõna oma ellu
ja murda läbi negatiivsest mõtteviisist.
Tellimisinfo on nähtav ekraanil.
Mu abielu on juba palju parem tänu J.Meyeri teenistusele.
Ma lasin oma mehe nö konksu otsast lahti
ja see pole enam tema vastutus teha mind õnnelikuks.
Ta on hea mees
ja ma olen nii õnnistatud tema tõttu.
Ma ei tea, kas ta ise isegi teab, et olen ta vabaks lasknud,
kuid ma olen.
Olen läinud läbi rasketest aegadest
ja Jumal on mind ikka ja jälle neist päästnud
ning mind õnnistanud.
See teenistus annab mulle igapäevaselt väga palju.
Ma vaatan ja kuulan Joyce'i koguaeg
ning tahan anda ka tagasi.
Ma ei saa olla kohtades, mida tornaado on tabanud,
kuid ma saan annetada Joyce'i teenistusele,
et nemad seal oleks.
Nii saan olla osa sellest kõigest - nende partnerina.
Jumal tahab seda - Ta tahab, et annaksime tagasi.
Sinu mõtetest saavad sinu sõnad,
seejärel teod
ja lõpuks su tulevik.
Joyce'i uue päevasõna "Väelised mõtted" abil
saad kanda hoolt oma mõtete õiges suunas kasvamise eest,
joondades need Jumala Sõnaga.
360 teadlikku mõtet võivad muuta su elu.
Jäi sul osa saatest nägemata?
Vaata seda taas TV7 arhiivist või Joyce Meyeri koduleheküljelt.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri sõprade-partnerite toele.